ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സോളി സോറാബ്ജിയുടെ നിര്യാണത്തിൽ പ്രധാനമന്ത്രി അനുശോചിച്ചു
വിഖ്യാത നിയമജ്ഞൻ ശ്രീ സോളി സോറാബ്ജിയുടെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
ഒരു ട്വീറ്റിൽ ശ്രീ മോദി പറഞ്ഞു:
ശ്രീ സോളി സോറാബ്ജി മികച്ച അഭിഭാഷകനും ബുദ്ധിജീവിയുമായിരുന്നു. നിയമത്തിലൂടെ, ദരിദ്രരെയും അടിച്ചമര്ത്തപ്പെട്ടവരെയും സഹായിക്കുന്നതിൽ അദ്ദേഹം മുൻപന്തിയിലായിരുന്നു. ഇന്ത്യയുടെ അറ്റോർണി ജനറലിൽ പദവിയിലെ അദ്ദേഹത്തിന്റെ ശ്രദ്ധേയമായ കാലാവധി എക്കാലവും സ്മരിക്കപ്പെടും. . അദ്ദേഹത്തിന്റെ നിര്യാണത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ”
(
ആഭ്യന്തരകാര്യ മന്ത്രാലയം
കേന്ദ്ര ആഭ്യന്തര മന്ത്രി ശ്രീ അമിത് ഷാ, പൗരന്മാരോട് അവരുടെ സാമൂഹ്യ മാധ്യമ അക്കൗണ്ടുകളുടെ ഡിപി ത്രിവർണ്ണപതാക ആക്കി മാറ്റാൻ അഭ്യർത്ഥിച്ചു
കേന്ദ്ര ആഭ്യന്തര മന്ത്രി ശ്രീ അമിത് ഷാ, പൗരന്മാരോട് അവരുടെ സാമൂഹ്യ മാധ്യമ അക്കൗണ്ടുകളുടെ ഡിപി ത്രിവർണ്ണപതാകയാക്കി മാറ്റാൻ അഭ്യർത്ഥിച്ചു. ആസാദി കാ അമൃത് മഹോത്സവ് ആഘോഷിക്കാനുള്ള പ്രധാനമന്ത്രി ശ്രീ നരേന്ദ്രമോദിയുടെ ആഹ്വാന പ്രകാരം തന്റെ സാമൂഹ്യമാധ്യമ അക്കൗണ്ടുകളുടെ ഡിപി ത്രിവർണ്ണപതാകയാക്കി മാറ്റിയെന്ന് ശ്രീ അമിത് ഷാ ട്വീറ്റ് ചെയ്തു.
ദേശീയ പതാകയോടുള്ള സ്നേഹവും ആദരവും പ്രകടിപ്പിക്കുന്നതിനായി സാമൂഹ്യ മാധ്യമ അക്കൗണ്ടുകളുടെ ഡിപി ത്രിവർണ്ണപതാകയാക്കി മാറ്റാൻ താൻ എല്ലാവരോടും അഭ്യർത്ഥിക്കുന്നതായും ശ്രീ അമിത് ഷാ ട്വീറ്റ് ചെയ്തു.
RRTN
(Visitor Counter : 103
പ്രധാനമന്ത്രിയുടെ ഓഫീസ്
ഹൈദരാബാദിലെ ദാരുണമായ തീപിടിത്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു ; അപകടത്തിനിരയായവർക്കു സഹായധനം പ്രഖ്യാപിച്ചു
ഹൈദരാബാദിലെ ഭോയ്ഗുഡയിലുണ്ടായ ദാരുണമായ തീപിടുത്തത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. അപകടത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് 2 ലക്ഷം രൂപ വീതം നൽകും.
ട്വീറ്റുകളുടെ പരമ്പരയിൽ പ്രധാനമന്ത്രി ഓഫീസ് പറഞ്ഞു :
"ഹൈദരാബാദിലെ ഭോയ്ഗുഡയിലുണ്ടായ ദാരുണമായ തീപിടിത്തത്തിൽ ജീവൻ നഷ്ടപ്പെട്ടതിൽ വേദനയുണ്ട്. ദുഃഖത്തിന്റെ ഈ വേളയിൽ എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. മരണമടഞ്ഞവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം നൽകും. : പ്രധാനമന്ത്രി നരേന്ദ്രമോദി"
പ്രധാനമന്ത്രിയുടെ ഓഫീസ്
ബാലാസാഹെബ് താക്കറെയുടെ ജന്മദിനത്തിൽ പ്രധാനമന്ത്രിയുടെ അനുസ്മരണം
ബാലാസാഹെബ് താക്കറെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ബാലാസാഹേബ് താക്കറെ ജിയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. അദ്ദേഹവുമായുള്ള എന്റെ വിവിധ ആശയവിനിമയങ്ങളെ ഞാൻ എപ്പോഴും വിലമതിക്കും. സമ്പന്നമായ അറിവും വിവേകവും കൊണ്ട് അനുഗ്രഹീതനായിരുന്നു അദ്ദേഹം. തന്റെ ജീവിതം അദ്ദേഹം പൊതുക്ഷേമത്തിനായി സമർപ്പിച്ചു."
--ND--
Remembering Balasaheb Thackeray Ji on his birth anniversary. I will always cherish my various interactions with him. He was blessed with rich knowledge and wit. He devoted his life to public welfare.
— Narendra Modi  January 23, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 2, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 124.96 കോടി ഡോസ് വാക്സിൻ
രോഗമുക്തി നിരക്ക് 98.35%
രാജ്യത്ത് നിലവിൽ ചികിത്സയിലുള്ളത് 99,763 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.29%; 2020 മാർച്ച് മുതൽ ഏറ്റവും കുറഞ്ഞ നിരക്ക്
കഴിഞ്ഞ 24 മണിക്കൂറിനിടെ 8,548 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,40,37,054 ആയി
കഴിഞ്ഞ 24 മണിക്കൂറിൽ 9,765 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.89 ശതമാനമാണ്; കഴിഞ്ഞ 59 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 18 ദിവസമായി 1% ത്തിൽ താഴെ
(ആകെ നടത്തിയത് 63.35 കോടി പരിശോധനകൾ
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 57.61 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 34,457 പേർക്ക്
ചികിത്സയിലുള്ളത് ആകെ രോഗബാധിതരുടെ 1.12 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 3,61,340 പേർ; 151 ദിവസത്തിനിടെയുള്ള ഏറ്റവും കുറഞ്ഞ നിരക്ക്
രോഗമുക്തി നിരക്ക് 97.54%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 36,347 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,15,97,982 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 57 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 26 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 50.45 കോടി പരിശോധനകൾ.(
പ്രത്യേക സേവനങ്ങളും ഫീച്ചറുകളും
എൻ.എസ്.ഒ പരിശീലന ക്യാമ്പ് സംഘടിപ്പിക്കുന്നു
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് ഫീൽഡ് ഉദ്യോഗസ്ഥരെ പരിശീലിപ്പിക്കുന്നതിനായി ഒരു പ്രാദേശിക പരിശീലന ക്യാമ്പ് സംഘടിപ്പിക്കുന്നു. അസംഘിടിത മേഖല സംബന്ധിച്ച വാർഷിക സർവേയ്ക്കായാണ് പരിശീലനം. തിരുവനന്തപുരത്തെ വെള്ളാറിലെ കേരള ആർട്സ് ആൻഡ് ക്രാഫ്റ്റ് വില്ലേജിൽ സെപ്തംബർ 26-28 വരെയാണ് ക്യാമ്പ് നടക്കുക. ഒക്ടോബർ 1 മുതൽ 2023 സെപ്റ്റംബർ 30 വരെയാണ് സർവേ നടക്കുന്നത്. റീജിയണൽ പരിശീലന ക്യാമ്പിന്റെ ഉദ്ഘാടന സെഷൻ സെപ്റ്റംബർ 26-ന് രാവിലെ 10.00 മണിക്ക് നടക്കും. എൻഎസ്ഒയുടെ തിരുവനന്തപുരം, കൊല്ലം, കൊച്ചി ഓഫീസുകളിലെ ഉദ്യോഗസ്ഥരും ജീവനക്കാരും ക്യാമ്പിൽ പങ്കെടുക്കും.
NS
(Visitor Counter : 48
പരിസ്ഥിതി, വനം മന്ത്രാലയം
ഇന്ത്യയുടെ കാര്ബണ് പുറന്തള്ളല് സംബന്ധിച്ച വിശദീകരണം
ഇന്ത്യയുടെ 2020ലെ കാര്ബണ് പുറന്തള്ളല് കുറയുന്നതിനെ സംബന്ധിച്ച് കേന്ദ്ര പരിസ്ഥിതി മന്ത്രാലയത്തിലെ ഒരു ഉദ്യോഗസ്ഥനെ തെറ്റായി ഉദ്ധരിച്ചു കൊണ്ട് ചില വാര്ത്തകള് മാധ്യമങ്ങളില് പ്രസിദ്ധീകരിച്ചിരുന്നു. ആ പ്രസ്താവന ആഗോള കാര്ബണ് ഡയോക്സൈഡ് പുറന്തള്ളല് കുറയുമെന്ന പ്രവചനത്തിന്റെ പശ്ചാത്തലത്തിലായിരുന്നു എന്നും രാജ്യത്തിന്റെ പുറന്തള്ളലിനെ കുറിച്ചായിരുന്നില്ല എന്നും പരിസ്ഥിതി മന്ത്രാലയം വിശദീകരിക്കുന്നു. ഇന്റര്നാഷണല് എനജര്ജി ഏജന്സിയുടെ 2020ലെ ഗ്ലോബല് എനര്ജി റിവ്യൂ 2020 റിപ്പോര്ട്ടിന്റെ അടിസ്ഥാനത്തില് ഏതാനും മാസങ്ങള്ക്ക് മുന്പ് ഇത് റിപ്പോര്ട്ട് ചെയ്യപ്പെട്ടിരുന്നു.
(
തൊഴില്, ഉദ്യോഗ മന്ത്രാലയം
കേന്ദ്ര തൊഴിൽ മന്ത്രാലയവും യുണിസെഫും ഉദ്ദേശ്യ പ്രസ്താവനയിൽ ഒപ്പുവച്ചു
ന്യൂഡൽഹി, ജൂൺ 17, 2021
മെച്ചപ്പെട്ട അവസരങ്ങൾക്കായുള്ള ദീർഘകാല പ്രതിബദ്ധതയിലൂടെ, സ്ത്രീകളും ദുർബല വിഭാഗങ്ങളും ഉൾപ്പെടെ ഇന്ത്യയിലെ എല്ലാ യുവജനങ്ങൾക്കും തൊഴിൽ അവസരങ്ങൾ വർദ്ധിപ്പിക്കുന്നതിന് ഇന്ത്യ പ്രതിജ്ഞാബദ്ധമാണെന്ന് കേന്ദ്ര തൊഴിൽ സഹമന്ത്രി ശ്രീ സന്തോഷ് ഗംഗ്വാര് പറഞ്ഞു.
തൊഴിൽ മന്ത്രാലയവും യുണിസെഫും തമ്മിലുള്ള ഉദ്ദേശ്യ പ്രസ്താവനയിൽ  ഒപ്പിട്ടതിന് ശേഷം സംസാരിച്ച മന്ത്രി, ആവശ്യമായ നൈപുണ്യവും മാഗ്ഗഗനിർദേശങ്ങളും നൽകി യുവാക്കളെ ശാക്തീകരിക്കുന്നതിന് മന്ത്രാലയവും യുനിസെഫും തമ്മിലുള്ള പങ്കാളിത്തത്തെ അഭിനന്ദിച്ചു.
ഇന്ത്യ ചെറുപ്പക്കാരുടെ രാജ്യമാണെന്ന് ശ്രീ ഗംഗ്വാര് പറഞ്ഞു. 2011 ലെ സെൻസസ് അനുസരിച്ച്, ഇന്ത്യയിലെ ഓരോ അഞ്ചാമത്തെ വ്യക്തിയും ഒരു യുവാവാണ് . 2015-ൽ ആരംഭിച്ച നാഷണൽ കരിയർ സർവീസ് , യുവാക്കളുടെ തൊഴിൽ ആവശ്യങ്ങൾ നിറവേറ്റുന്നു.
കരിയർ കൗൺസിലിംഗ്, തൊഴിലധിഷ്ഠിത മാർഗ്ഗനിർദ്ദേശം, നൈപുണ്യ വികസന കോഴ്സുകളെക്കുറിച്ചുള്ള വിവരങ്ങൾ, അപ്രൻറ്റിസ്ഷിപ്പ്, ഇന്റേൺഷിപ്പ് മുതലായ വിവിധ തൊഴിൽ സംബന്ധിയായ സേവനങ്ങൾ ഇത് നൽകുന്നു.
കോവിഡ്-19 മൂലം തൊഴിൽ വിപണിയിൽ ഉണ്ടായ വെല്ലുവിളികൾ ലഘൂകരിക്കാൻ എൻസിഎസ് നിരവധി നടപടികൾ സ്വീകരിച്ചു. തൊഴിലന്വേഷകരും തൊഴിലുടമകളും തമ്മിൽ അടുപ്പിക്കാൻ ഓൺലൈൻ തൊഴിൽ മേളകൾ സംഘടിപ്പിക്കുന്നു. ഈ പോർട്ടലിൽ തൊഴിലവസരം പോസ്റ്റ് ചെയ്യുന്നത് മുതൽ ഉദ്യോഗാർത്ഥിയെ തിരഞ്ഞെടുക്കുന്നതുവരെയുള്ള എല്ലാ പ്രവർത്തനങ്ങളും പൂർത്തിയാക്കാൻ കഴിയും.
വർക്ക് ഫ്രം ഹോം തൊഴിലുകൾ, ഓൺലൈൻ പരിശീലനം എന്നിവ ആവശ്യപ്പെടുന്നവർക്ക് ഈ പോർട്ടലിൽ ഒരു പ്രത്യേക ലിങ്ക് രൂപീകരിക്കുകയും ചെയ്തിട്ടുണ്ട്. എൻസിഎസ് പോർട്ടലിലെ എല്ലാ സേവനങ്ങളും സൗജന്യമാണ്.
രാജ്യത്തെ യുവജനങ്ങളുടെ ശാക്തീകരണത്തിന് അടുത്ത മൂന്ന് വർഷത്തിനുള്ളിൽ യുണിസെഫും തൊഴിൽ മന്ത്രാലയവും യോജിച്ചുള്ള പ്രവർത്തനത്തിലൂടെ മികച്ച നേട്ടം കൈവരിക്കാനാകും എന്ന് ശ്രീ ഗംഗ്വാര് പ്രത്യാശ പ്രകടിപ്പിച്ചു.
RRTN/SKY
(Visitor Counter : 151
പ്രധാനമന്ത്രിയുടെ ഓഫീസ്
ഫെഡറല് റിപ്പബ്ലിക് ഓഫ് നൈജീരിയയുടെ പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ന്യൂഡല്ഹിയില് നടക്കുന്ന ജി 20 ഉച്ചകോടിക്കിടയില് 2023 സെപ്റ്റംബര് 10-ന് പ്രധാനമന്ത്രി ശ്രീ നരേന്ദ്ര മോദി ഫെഡറല് റിപ്പബ്ലിക് ഓഫ് നൈജീരിയയുടെ പ്രസിഡന്റ് ബോല അഹമ്മദ് ടിനുബുമായി കൂടിക്കാഴ്ച നടത്തി.
ഇന്ത്യയുടെ ജി20 അദ്ധ്യക്ഷതയുടെ വിജയത്തില് പ്രസിഡന്റ് ടിനുബു പ്രധാനമന്ത്രിയെ അഭിനന്ദിച്ചു. ജി20യില് ആഫ്രിക്കന് യൂണിയന് സ്ഥിരാംഗത്വം ഉറപ്പാക്കിയതിനും ഗ്ലോബല് സൗത്തിന്റെ താല്പ്പര്യങ്ങള് പ്രോത്സാഹിപ്പിക്കുന്നതിനും അദ്ദേഹം പ്രധാനമന്ത്രിക്ക് നന്ദി രേഖപ്പെടുത്തി.
വ്യാപാരം, നിക്ഷേപം, പ്രതിരോധം, കൃഷി, ചെറുധാന്യങ്ങള്, ധനകാര്യ സാങ്കേതിക വിദ്യ, കാര്യശേഷി വര്ദ്ധിപ്പിക്കല് എന്നിവ ഉള്പ്പെടെ വിപുലമായ ഉഭയകക്ഷി സഹകരണത്തിന്റെ വിവിധ മേഖലകളില് ഇരു നേതാക്കളും ഫലപ്രദമായ ചര്ച്ചകള് നടത്തി.
NS
(
പ്രധാനമന്ത്രിയുടെ ഓഫീസ്
പ്രധാനമന്ത്രി അഫ്ഗാനിസ്ഥാന് ദേശീയ ഉന്നത സമന്വയ സമിതി അധ്യക്ഷന് ഡോ. അബ്ദുള്ള അബ്ദുള്ളയുമായി കൂടിക്കാഴ്ച നടത്തി
പ്രധാനമന്ത്രി ശ്രീ. നരേന്ദ്ര മോദി അഫ്ഗാനിസ്ഥാന് ദേശീയ ഉന്നത സമന്വയ സമിതി അധ്യക്ഷന് ഡോ. അബ്ദുള്ള അബ്ദുള്ളയുമായി ഇന്ന് കൂടിക്കാഴ്ച നടത്തി. ഇന്ത്യ- അഫ്ഗാനിസ്ഥാന് ബന്ധം കൂടുതല് ആഴത്തിലുള്ളതാക്കാനുള്ള ദീര്ഘകാല പ്രതിബദ്ധത പ്രധാനമന്ത്രി ആവര്ത്തിച്ച് വ്യക്തമാക്കി.
(
രാജ്യരക്ഷാ മന്ത്രാലയം
യു.കെ-യിൽ നടക്കുന്ന 'കോബ്ര വാരിയർ' അഭ്യാസത്തിൽ ഇന്ത്യൻ വ്യോമസേന പങ്കെടുക്കും
2022 മാർച്ച് 06 മുതൽ 27 വരെ യുകെ-യിലെ വാഡിംഗ്ടണിൽ വിവിധ രാജ്യങ്ങൾ പങ്കെടുക്കുന്ന 'എക്സ് കോബ്ര വാരിയർ 22' എന്ന വ്യോമ അഭ്യാസത്തിൽ ഇന്ത്യൻ വ്യോമസേനയും ഭാഗമാകും. യുകെ-യുടെയും മറ്റ് മുൻനിര വ്യോമസേനകളുടെയും പോർവിമാനങ്ങൾക്കൊപ്പം ഇന്ത്യയുടെ ലൈറ്റ് കോംബാറ്റ് എയർക്രാഫ്റ്റ്  തേജസും അഭ്യാസത്തിൽ പങ്കെടുക്കും.
(വ്യോമസേനകളുടെ പ്രവർത്തനപരമായ പ്രദർശനത്തിനും മികച്ച സമ്പ്രദായങ്ങൾ പങ്കുവയ്ക്കുന്നതിനും അതുവഴി യുദ്ധ ശേഷി വർധിപ്പിക്കുന്നതിനും സൗഹൃദബന്ധങ്ങൾ രൂപപ്പെടുത്തുന്നതിനും വേണ്ടിയാണ് ഈ അഭ്യാസം. തേജസ് യുദ്ധവിമാനത്തിന്റെ പ്രവർത്തന ശേഷി പ്രകടിപ്പിക്കാനുള്ള ഒരു വേദിയാണിത്.
ഇതിനായി അഞ്ച് തേജസ് വിമാനങ്ങൾ യു കെ-യിലേക്ക് പോകും.
ആരോഗ്യ, കുടുംബക്ഷേമ മന്ത്രാലയം
ഡോ ഹർഷ് വർധൻ ഇന്ത്യൻ റെഡ് ക്രോസ് സൊസൈറ്റിയുടെ ‘ഇ ബ്ലഡ് സർവീസസ്’ മൊബൈൽ ആപ്പ് പുറത്തിറക്കി
ന്യൂഡൽഹി, ജൂൺ 25, 2020
ഇന്ത്യൻ റെഡ് ക്രോസ് സൊസൈറ്റി  വികസിപ്പിച്ചെടുത്ത ഇ ബ്ലഡ് സർവീസസ് മൊബൈൽ ആപ്പ് വീഡിയോ കോൺഫറൻസിംഗിലൂടെ കേന്ദ്ര ആരോഗ്യ-കുടുംബക്ഷേമ മന്ത്രി ഡോ ഹർഷ് വർധൻ പുറത്തിറക്കി. ഇന്ത്യൻ റെഡ് ക്രോസ് സൊസൈറ്റിയുടെ ചെയർമാൻ കൂടിയാണ് കേന്ദ്ര ആരോഗ്യമന്ത്രി.
പ്രധാനമന്ത്രി ശ്രീ നരേന്ദ്ര മോദി 2015 ൽ തുടക്കം കുറിച്ച ഡിജിറ്റൽ ഇന്ത്യ പദ്ധതിയുടെ കീഴിലുള്ള സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിംഗിന്റെ  ഇ-രത്കോഷ് ടീമാണ് ഈ ആപ്ലിക്കേഷൻ വികസിപ്പിച്ചെടുത്തത്.
ഈ ആപ്പ് വഴി ഒരു സമയം നാല് യൂണിറ്റ് രക്തം വരെ ആവശ്യപ്പെടാമെന്ന് ഡോ ഹർഷ് വർധൻ പറഞ്ഞു. കൂടാതെ അത് ശേഖരിക്കാനായി 12 മണിക്കൂർ വരെ ബ്ലഡ് ബാങ്ക് സമയം നൽകും. ഐആർസിഎസ്–- എൻഎച്ച്ക്യു ബ്ലഡ് ബാങ്കിൽ നിന്നും രക്ത യൂണിറ്റുകൾ ആവശ്യപ്പെടുന്നവർക്ക് ഈ ആപ് വളരെ പ്രയോജനം ചെയ്യുമെന്നും അദ്ദേഹം പറഞ്ഞു.
(ആപ്ലിക്കേഷനിലൂടെ ആവശ്യപ്പെട്ടാൽ ഐആർസിഎസ്–എൻഎച്ച്ക്യു ബ്ലഡ് ബാങ്കിനു അത് ഇ-രത്കോഷ് ഡാഷ്ബോർഡിലൂടെ ദൃശ്യമാകും. ഇത് നിർദ്ദിഷ്ട സമയത്തിനുള്ളിൽ വിതരണം ഉറപ്പാക്കുന്നു. ഏകജാലക സംവിധാനത്തിൻറ്റെ ഗുണം ലഭ്യമാക്കാൻ ഈ സേവനം വഴി സാധ്യമാകും.
വാണിജ്യ വ്യവസായ മന്ത്രാലയം
ഇന്ത്യയില് റഷ്യന് നിക്ഷേപം പ്രോത്സാഹിപ്പിക്കുന്നതിന് അതിവേഗ സംവിധാനം
വാണിജ്യ, വ്യവസായ, മന്ത്രാലയത്തിന്റെ ഡിപ്പാര്ട്ട്മെന്റ് ഓഫ് ഇന്ഡസ്ട്രിയല് പോളിസി ആന്റ് പ്രമോഷന്  സെക്രട്ടറിയുടെ നിയന്ത്രണത്തില്, റഷ്യന് കമ്പനികള്ക്കുവേണ്ടി ഒരു അതിവേഗ ഏകജാലക സംവിധാനം രൂപവല്ക്കരിക്കുമെന്ന് കേന്ദ്ര വ്യവസായ വാണിജ്യ മന്ത്രി ശ്രീ. സുരേഷ് പ്രഭു അറിയിച്ചു. ന്യൂഡല്ഹിയില് നടന്ന ഇന്ത്യാ -റഷ്യ ബിസിനസ് ഉച്ചകോടിയ്ക്കിടെ ഡിപ്പാര്ട്ട്മെന്റ് ഓഫ് പോളിസി ആന്റ് പ്രൊമോഷന്, ഇന്വെസ്റ്റ് ഇന്ത്യ, കോണ്ഫെഡറേഷന് ഓഫ് ഇന്ത്യന് ഇന്ഡസ്ട്രി  എന്നിവ സംയുക്തമായി സംഘടിപ്പിച്ച സമ്മേളനത്തില് സംസാരിക്കുകയായിരുന്നു അദ്ദേഹം. റഷ്യയില് നിന്നുള്ള നിക്ഷേപം പ്രോത്സാഹിപ്പിക്കുന്നതിനായി മുമ്പ് സ്ഥാപിച്ച റഷ്യന് ഡെസ്കിനൊപ്പം ഈ സംവിധാനവും പ്രവര്ത്തിക്കുമെന്നും കേന്ദ്രമന്ത്രി പറഞ്ഞു.
 യുമായി ചേര്ന്നുള്ള ഒരു സ്വതന്ത്ര വ്യാപാര കരാറില് ഉടനെ ഒപ്പുവയ്ക്കുമെന്നും ശ്രീ. സുരേഷ് പ്രഭു പറഞ്ഞു. ഇന്ത്യന് സംസ്ഥാനങ്ങളും റഷ്യന് പ്രദേശങ്ങളും തമ്മിലുള്ള പ്രാദേശിക പങ്കാളിത്തവും ഇത് പ്രോത്സാഹിപ്പിക്കും.
റഷ്യയുമായുള്ള സാമ്പത്തിക സഹകരണം വര്ദ്ധിപ്പിക്കുന്നതിനുള്ള ഒരു പദ്ധതി തയാറാക്കാന് നിര്ദേശിച്ചതായി റഷ്യന് സാമ്പത്തിക വികസന മന്ത്രി ശ്രീമതി. മാക്സിം ഒറേഷ്ക്കിന് പറഞ്ഞു. ദേശീയ കറന്സിയിലുള്ള വ്യാപാരത്തിന് പുറമെ, ഇന്ത്യയുമായുള്ള ഇരട്ട നികുതി ഒഴിവാക്കല് കരാറിനായും ഉറ്റുനോക്കുകയാണെന്ന് അദ്ദേഹം പറഞ്ഞു.
GK MRD - 762
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 47 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 60 ലക്ഷത്തിലേറെ വാക്സിൻ ഡോസുകൾ
രോഗമുക്തി നിരക്ക് നിലവിൽ 97.36%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 41,831 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.3%
പ്രതിദിന രോഗസ്ഥിരീകരണ നിരക്ക്  തുടർച്ചയായ 55-ാം ദിവസവും 5 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 47 കോടി പിന്നിട്ടു. ഇന്ന് രാവിലെ 8 വരെയുള്ള താൽക്കാലിക റിപ്പോർട്ട് അനുസരിച്ച് 55,71,565 സെഷനുകളിലൂടെ ആകെ 47,02,98,596 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 60,15,842 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,10,569
രണ്ടാം ഡോസ് 78,48,198
മുന്നണിപ്പോരാളികൾ
ഒന്നാം ഡോസ് 1,79,76,013
രണ്ടാം ഡോസ് 1,13,28,258
18-44 പ്രായപരിധിയിലുള്ളവർ
ഒന്നാം ഡോസ് 15,61,40,811
രണ്ടാം ഡോസ് 86,68,370
45-59 പ്രായപരിധിയിലുള്ളവർ
ഒന്നാം ഡോസ് 10,63,39,854
രണ്ടാം ഡോസ് 3,91,28,126
60നുമേൽ പ്രായമുള്ളവർ
ഒന്നാം ഡോസ് 7,60,38,913
രണ്ടാം ഡോസ് 3,65,19,484
ആകെ 47,02,98,596
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,08,20,521 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 39,258 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.36% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 41,831 പേർക്കാണ്.
തുടർച്ചയായ 35-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,10,952 പേരാണ്. ഇത് രാജ്യത്തെ ആകെ രോഗബാധിതരുടെ 1.3% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,89,472 പരിശോധനകൾ നടത്തി. ആകെ 46.82 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.42 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.34 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 55-ാം ദിവസവും 5 ശതമാനത്തിൽ താഴെ തുടരുന്നു.
(Visitor Counter : 204
പ്രധാനമന്ത്രിയുടെ ഓഫീസ്
ദേശീയ പഞ്ചായത്ത് അവാർഡു ജേതാക്കളെ പ്രധാനമന്ത്രി അഭിനന്ദിച്ചു
ദേശീയ പഞ്ചായത്ത് അവാർഡ് ജേതാക്കളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ഗ്രാമവികസന മന്ത്രി ശ്രീ ഗിരിരാജ് സിംഗിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“രാജ്യത്തെ ഗ്രാമങ്ങളുടെ വികസനത്തിൽ പ്രധാന പങ്കുവഹിച്ച ഈ വിജയികൾക്ക് നിരവധി അഭിനന്ദനങ്ങൾ. നിങ്ങളുടെ സേവനവും അർപ്പണബോധവും നാട്ടുകാരെ പ്രചോദിപ്പിക്കും."
ND
(
രാജ്യരക്ഷാ മന്ത്രാലയം
ഗുജറാത്തിലെ ഗാന്ധിനഗറിൽ നടക്കുന്ന ഡെഫ് എക്സ്പോ 2022-ൽ ഹൈബ്രിഡ് സെമിനാറുകൾ നടക്കും
ന്യൂ ഡൽഹി: ഒക്ടോബർ 13, 2022
പ്രതിരോധ മന്ത്രാലയം, 2022 ഒക്ടോബർ 18 മുതൽ 22 വരെ ഗുജറാത്തിലെ ഗാന്ധിനഗറിൽ ഡെഫ് എക്സ്പോ 2022-ന്റെ 12-ാം പതിപ്പ് സംഘടിപ്പിക്കുന്നു. കര, വ്യോമ, നാവിക, ആഭ്യന്തര സുരക്ഷാ സംവിധാനങ്ങളെ കേന്ദ്രീകരിച്ചാണ് ഈ മെഗാ പ്രതിരോധ പ്രദർശനം.
പരിപാടിക്കിടെയുള്ള സെമിനാറുകൾ ഗാന്ധിനഗറിലെ മഹാത്മാ മന്ദിർ കൺവെൻഷൻ ആൻഡ് എക്സിബിഷൻ സെന്ററിൽ ഹൈബ്രിഡ് രീതിയിൽ നടക്കും. പ്രഭാഷകർക്കും പ്രേക്ഷകർക്കും ഇതിൽ വിർച്യുൽ ആയി പങ്കെടുക്കാൻ അവസരമൊരുക്കും. ഇവ ലോകമെമ്പാടും സ്ട്രീം ചെയ്യും. പ്രമുഖ വ്യവസായ അസോസിയേഷനുകൾ, ചിന്തകർ, പ്രതിരോധ മേഖലയിലെ പൊതുമേഖലാ സ്ഥാപനങ്ങൾ, സർവീസ് ഹെഡ്ക്വാർട്ടേഴ്സ് , ഡിആർഡിഒ, ഡയറക്ടറേറ്റ് ജനറൽ ഓഫ് ക്വാളിറ്റി അഷ്വറൻസ് , സിവിൽ ഏവിയേഷൻ മന്ത്രാലയം, സംസ്ഥാന സർക്കാരുകൾ തുടങ്ങിയവയാണ് സെമിനാറുകൾ നടത്തുന്നത്.
കയറ്റുമതി, പ്രതിരോധ സ്റ്റാർട്ടപ്പുകളിലും എംഎസ്എംഇകളിലും നിക്ഷേപം, എയ്റോസ്പേസ് നിർമ്മാണത്തിലും എംആർഒയിലും എംഎസ്എംഇ-യുടെ ഉയർന്നുവരുന്ന പങ്ക്, പ്രതിരോധ ഗവേഷണ-വികസനത്തിൽ സ്വാശ്രയത്വം, വ്യോമ മേഖലയിൽ ആധിപത്യം സ്ഥാപിക്കുന്നതിന് ഫ്യൂച്ചറിസ്റ്റിക് ഓട്ടോണമസ് ടെക്നോളജീസ് എന്നിവയായിരിക്കും സെമിനാറിന്റെ വിഷയങ്ങൾ. എയ്റോസ്പേസ് മേഖലയിലെ ദേശീയ-അന്തർദേശീയ വിദഗ്ധർ ആയിരിക്കും സെമിനാറുകളുടെ പ്രഭാഷകർ. സെമിനാറുകളുടെ വിശദാംശങ്ങൾ DefExpo 22 വെബ്സൈറ്റിലും മൊബൈൽ ആപ്പിലും ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 198.09 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 1,14,475 പേര്
ചികിത്സയിലുള്ളത് 0.26 ശതമാനം പേര്
രോഗമുക്തി നിരക്ക് 98.53%
കഴിഞ്ഞ 24 മണിക്കൂറിനിടെ 12,456 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,28,91,933ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,086 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 86.44 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,51,312 പരിശോധനകള്.
(ND
പ്രധാനമന്ത്രിയുടെ ഓഫീസ്
കേരളത്തില് ഊര്ജ-നഗര മേഖലകളിലെ സുപ്രധാന പദ്ധതികളുടെ ഉദ്ഘാടനവും ശിലാസ്ഥാപനവും പ്രധാനമന്ത്രി ഫെബ്രുവരി 19ന് നിര്വഹിക്കും
പ്രധാനമന്ത്രി ശ്രീ. നരേന്ദ്ര മോദി കേരളത്തില് വൈദ്യുതി-നഗരമേഖലകളിലെ സുപ്രധാന പദ്ധതികളുടെ ശിലാസ്ഥാപനവും ഉദ്ഘാടനവും 2021 ഫെബ്രുവരി 19 ന് വെള്ളിയാഴ്ച വൈകുന്നരം 4.30ന് വീഡിയോ കോണ്ഫറന്സിംഗിലൂടെ നിര്വഹിക്കും. കേരള മുഖ്യമന്ത്രി, വൈദ്യുതി-പാരമ്പര്യേതര- പുനരുല്പ്പാദക ഊര്ജ സഹമന്ത്രി, ഭവന -നഗരകാര്യ സഹമന്ത്രി എന്നിവരും ചടങ്ങില് പങ്കെടുക്കും.
പുഗലൂര് - തൃശൂര് വൈദ്യുതി പ്രസരണ പദ്ധതി
320 കെവി പുഗലൂര്  - തൃശൂര്  വൈദ്യുതി പ്രസരണ പദ്ധതി പ്രധാനമന്ത്രി ഉദ്ഘാടനം ചെയ്യും. വോള്ട്ടേജ് സോഴ്സ് കണ്വെര്ട്ടര്  അടിസ്ഥാനമാക്കിയുള്ള ഹൈ വോള്ട്ടേജ് ഡയറക്ട് കറന്റ്  പദ്ധതിയാണിത്. അതിനൂതന സാങ്കേതിക വിദ്യയായ വോള്ട്ടേജ് സോഴ്സ് കണ്വെര്ട്ടര് അടിസ്ഥാനമാക്കി നിര്മ്മിക്കുന്ന രാജ്യത്തെ ആദ്യ പ്രസരണ ശൃംഖലയാണിത്. 5070 കോടി രൂപ മുടക്കി സജ്ജീകരിച്ച ഈ ശൃംഖല പ്രവര്ത്തനക്ഷമമാകുന്നതോടെ പടിഞ്ഞാറന് മേഖലയില് നിന്ന് 2000 മെഗാവാട്ട് വൈദ്യുതി കേരളത്തിലെത്തിക്കാനാകും. വര്ധിച്ചുവരുന്ന വൈദ്യുതി ആവശ്യം നിര്വഹിക്കാനും ഇതിനു സാധിക്കും. എച്ച്വിഡിസി എക്സ്എല്പിഇ  കേബിളിന്റെ ഓവര്ഹെഡ് ലൈനുകള് സംയോജിപ്പിച്ചുള്ള സംവിധാനമായതിനാല്, പരമ്പരാഗത എച്ച്വിഡിസി സംവിധാനവുമായി താരതമ്യപ്പെടുത്തുമ്പോള് 35-40 ശതമാനത്തോളം കുറച്ചു സ്ഥലം മാത്രമാണ് ഈ വിഎസ്സി അധിഷ്ഠിത സംവിധാനത്തിലുള്ളത്.
കാസര്ഗോഡ് സൗരോര്ജ പദ്ധതി
50 മെഗാവാട്ട് കാസര്ഗോഡ് സൗരോര്ജ പദ്ധതി പ്രധാനമന്ത്രി രാജ്യത്തിനു സമര്പ്പിക്കും. ദേശീയ സൗരോര്ജ ദൗത്യത്തിനു കീഴിലാണ് ഇത് വികസിപ്പിച്ചെടുത്തത്. കാസര്ഗോഡ് ജില്ലയിലെ പൈവാലികെ, മീഞ്ച, ചിപ്പാര് ഗ്രാമങ്ങളിലായി 250 ഏക്കറിലധികം വ്യാപിച്ചുകിടക്കുന്ന പദ്ധതി കേന്ദ്രസര്ക്കാരിന്റെ 280 കോടി രൂപയുടെ നിക്ഷേപം ഉപയോഗിച്ച് നിര്മ്മിച്ചതാണ്.
സംയോജിത നിര്ദേശ- നിയന്ത്രണ കേന്ദ്രം
തിരുവനന്തപുരത്ത് സംയോജിത നിര്ദേശ- നിയന്ത്രണ കേന്ദ്രത്തിനും പ്രധാനമന്ത്രി തറക്കല്ലിടും. 94 കോടി രൂപ ചെലവില് നിര്മ്മിക്കാന് ഉദ്ദേശിക്കുന്ന കേന്ദ്രം തിരുവനന്തപുരം നഗരസഭയുടെ പ്രശ്നങ്ങള്ക്കു പരിഹാരം കാണാനുതകും. കൂടാതെ ഏകോപിത പ്രവര്ത്തനങ്ങള് സുഗമമാക്കുന്നതിന് അടിയന്തിര സാഹചര്യങ്ങളില് ഒരു പൊതു കേന്ദ്രമായും ഇത് പ്രവര്ത്തിക്കും.
സ്മാര്ട്ട് റോഡ്സ് പദ്ധതി
സ്മാര്ട്ട് റോഡ്സ് പദ്ധതിയുടെ ശിലാസ്ഥാപനം പ്രധാനമന്ത്രി തിരുവനന്തപുരത്ത് നിര്വഹിക്കും. 427 കോടി രൂപ ചെലവില് ഏറ്റെടുക്കുന്ന ഈ പദ്ധതി, തിരുവനന്തപുരത്ത് നിലവിലുള്ള 37 കിലോമീറ്റര് റോഡുകളെ ലോകോത്തര നിലവാരത്തിലുള്ള റോഡുകളാക്കി മാറ്റാന് ഉദ്ദേശിച്ചുള്ളതാണ്.
അരുവിക്കരയിലെ ജല ശുദ്ധീകരണ പ്ലാന്റ്
അമൃത് ദൗത്യത്തിനു കീഴില് നിര്മ്മിച്ച 75 എംഎല്ഡി  ജലസംസ്കരണ പ്ലാന്റ് പ്രധാനമന്ത്രി അരുവിക്കരയില് ഉദ്ഘാടനം ചെയ്യും. ഇത് തിരുവനന്തപുരത്തെ ജനങ്ങള്ക്കുള്ള കുടിവെള്ള വിതരണ സൗകര്യം മെച്ചപ്പെടുത്തും. അരുവിക്കരയില് നിലവിലുള്ള സംസ്കരണ പ്ലാന്റുകളില് അറ്റകുറ്റപ്പണികള് നടക്കുന്ന സാഹചര്യമുണ്ടാകുമ്പോള് നഗരത്തിലേക്കുള്ള കുടിവെള്ള വിതരണം തടസ്സപ്പെടാതിരിക്കാനും ഇതു സഹായിക്കും.
(
ധനകാര്യ മന്ത്രാലയം
8600 കോടി രൂപ ചെലവ് വരുന്ന 148 കിലോമീറ്റര് നീളമുള്ള ബെംഗളൂരു സബര്ബന് ട്രാന്സ്പോര്ട് പദ്ധതി ശുപാര്ശ ചെയ്തു
(ഇ-ലോജിസ്റ്റിക് ഏക ജാലക വിപണിക്കായി ദേശീയ ലോജിസ്റ്റിക് നയം രൂപീകരിക്കും
റെയില്വെയുടെ ഉടമസ്ഥതയിലുള്ള ഭൂമിയില് റെയില്പാതകള്ക്കു ഇരുവശവുമായി സൗരോര്ജ പദ്ധതി
പൊതു സ്വകാര്യ പങ്കാളിത്തത്തിലൂടെ 150 പുതിയ പാസ്സഞ്ചര് ട്രെയിനുകള്
അടിസ്ഥാന സൗകര്യ വികസനത്തിലൂന്നിയ നൈപുണ്യ വികസന ലക്ഷ്യമിട്ട് ദേശീയ നൈപുണ്യ വികസന ഏജന്സി സ്ഥാപിക്കും
അടിസ്ഥാന സൗകര്യ വികസന പദ്ധതികള്ക്കുള്ള തയ്യാറെപ്പിനായി രാജ്യത്തെ വിവിധ സര്വകലാശാലകളില് നിന്നുള്ള സാമ്പത്തിക വിദഗ്ധര്, മാനേജ്മന്റ് ബിരുദധാരികള്, യുവ എന്ജിനീയര്മാര് എന്നിവരെ ഉള്പ്പെടുത്തി തയ്യാറെടുപ്പ് കേന്ദ്രം സ്ഥാപിക്കും.
റോഡുകളുടെ അടിസ്ഥാന സൗകര്യം വികസിപ്പിക്കല്
വര്ധിച്ച തോതില് രാജ്യത്തെ ഹൈവേകളുടെ വികസനം നടപ്പാക്കുമെന്ന് ധനമന്ത്രി അറിയിച്ചു. പ്രവേശനത്തിന് നിയന്ത്രണമുള്ള 2500 കിലോമീറ്റര് ഹൈവേകള്, 9000 കിലോമീറ്റര് സാമ്പത്തിക ഇടനാഴികള്, 2000 കിലോമീറ്റര് തീരദേശ ഹൈവേകളും തീര തുറമുഖ റോഡുകളും, 2000 കിലോമീറ്റര് തന്ത്രപരമായ ഹൈവേകളും ഇതില് ഉള്പ്പെടുന്നു. ഡല്ഹി മുംബൈ എക്സ്പ്രസ്സ് പാതയും മറ്റു രണ്ടു പദ്ധതികളും 2023 ഓടെ പൂര്ത്തിയാക്കുമെന്നും ധനമന്ത്രി അറിയിച്ചു. ചെന്നൈ ബെംഗളൂരു എക്സ്പ്രസ്സ് പാതയുംആരംഭിക്കും.
റെയില്വേയുടെ അടിസ്ഥാനസൗകര്യ വികസനം
അഞ്ചു നടപടികള് ശുപാര്ശ ചെയ്തു
റെയില്വേയുടെ ഉടമസ്ഥതയില് റയില്പാതക്കു ഇരുവശവുമുള്ള സ്ഥലങ്ങളില് ഉയര്ന്ന സൗരോര്ജ ശേഷി സ്ഥാപിക്കുക
നാല് സ്റ്റേഷനുകളില് പുനര് വികസന പദ്ധതികള്
പൊതു സ്വകാര്യ പങ്കാളിത്തത്തിലൂടെ 150 പുതിയ പാസ്സന്ജര് ട്രെയിനുകള്
ജനപ്രിയ ടൂറിസം കേന്ദ്രങ്ങളെ ബന്ധിപ്പിച് കൂടുതല് തേജസ് ട്രെയിനുകള്
മുംബൈ അഹമ്മദാബാദ് ഹൈ സ്പീഡ് ട്രെയിന് പദ്ധതി ത്വരിതപ്പെടുത്തും
18600 കോടി രൂപ ചിലവില് 148 കിലോമീറ്റര് നീളത്തിലുള്ള ബെംഗളൂരു സബര്ബന് ഗതാഗത പദ്ധതി നടപ്പാക്കും . മെട്രോ ട്രെയിനുകളുടെ മാതൃകയില് ആയിരിക്കും നിരക്ക്
പെട്ടെന്ന് കേടാകുന്ന കാര്ഷിക ഉല്പന്നങ്ങളുടെ ചരക്കു നീക്കത്തിനായി ശീതികരിച്ച വിതരണ ശൃംഖല- കിസാന് റെയില് പദ്ധതി പൊതു സ്വകാര്യ പങ്കാളിത്തത്തിലൂടെ സജ്ജമാക്കും
SKY/BSN
പ്രധാനമന്ത്രിയുടെ ഓഫീസ്
ഈജിപ്ത് പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദിക്ക് അൽ ഇത്തിഹാദിയ കൊട്ടാരത്തിൽ 2023 ജൂൺ 25ന് ഈജിപ്ത് പ്രസിഡന്റ് അബ്ദുൽ ഫത്താഹ് അൽ-സിസി സ്വീകരണമേകി.
2023 ജനുവരിയിൽ റിപ്പബ്ലിക് ദിനാഘോഷത്തിൽ മുഖ്യാതിഥിയായി പങ്കെടുത്ത പ്രസിഡന്റ് സിസിയുടെ ഔദ്യോഗിക സന്ദർശനത്തെ ഇരുനേതാക്കളും ഊഷ്മളമായി അനുസ്മരിച്ചു. ഉഭയകക്ഷിബന്ധത്തിന് ആ സന്ദർശനമേകിയ ചലനാത്മകതയെ ഇരുവരും സ്വാഗതം ചെയ്തു. ഈജിപ്ത് മന്ത്രിസഭയിൽ പുതുതായി രൂപവൽക്കരിച്ച ‘ഇന്ത്യ യൂണിറ്റ്’ ഉഭയകക്ഷി സഹകരണം ശക്തിപ്പെടുത്തുന്നതിനുള്ള ഫലപ്രദമായ ഉപാധിയാണെന്ന് ഇരുനേതാക്കളും സമ്മതിച്ചു.
വ്യാപാരം, നിക്ഷേപം, വിവരസാങ്കേതികവിദ്യ, പ്രതിരോധം, സുരക്ഷ, പുനരുൽപ്പാദക ഊർജം, കൃഷി, ആരോഗ്യം, സംസ്കാരം, ജനങ്ങളുമായുള്ള ബന്ധം തുടങ്ങിയ മേഖലകളിൽ ഇരുരാജ്യങ്ങളും തമ്മിലുള്ള പങ്കാളിത്തം കൂടുതൽ ആഴത്തിലാക്കാനുള്ള മാർഗങ്ങളെക്കുറിച്ച് ഇരുനേതാക്കളും ചർച്ചചെയ്തു.
ഭക്ഷ്യ-ഊർജ അരക്ഷിതാവസ്ഥ, കാലാവസ്ഥാവ്യതിയാനം, ഗ്ലോബൽ സൗത്തിന്റെ ഏകീകൃതശബ്ദത്തിന്റെ ആവശ്യകത എന്നിവ ഉയർത്തിക്കാട്ടി ജി-20ലെ കൂടുതൽ സഹകരണത്തെക്കുറിച്ചു പ്രധാനമന്ത്രിയും പ്രസിഡന്റ് സിസിയും ചർച്ചചെയ്തു. 2023 സെപ്തംബറിൽ നടക്കുന്ന ജി-20 നേതൃതല ഉച്ചകോടിയിൽ പങ്കെടുക്കുന്നതിനായി പ്രസിഡന്റ് സിസി ന്യൂഡൽഹിയിലെത്തുന്നതു കാത്തിരിക്കുകയാണെന്നു പ്രധാനമന്ത്രി വ്യക്തമാക്കി.
ഉഭയകക്ഷിബന്ധം “തന്ത്രപരമായ പങ്കാളിത്ത”ത്തിലേക്ക് ഉയർത്തുന്നതിനുള്ള കരാറിൽ നേതാക്കൾ ഒപ്പുവച്ചു. കൃഷി, പുരാവസ്തുക്കൾ, വിപണിമത്സരനിയമം എന്നീ മേഖലകളിലെ മൂന്നു ധാരണാപത്രങ്ങളിലും ഇരുവരും ഒപ്പുവച്ചു.
ഈജിപ്ത് പ്രധാനമന്ത്രി മുസ്തഫ മദ്ബൗലിയും മുതിർന്ന മറ്റു ക്യാബിനറ്റ് മന്ത്രിമാരും സന്നിഹിതരായി. ഇന്ത്യൻപക്ഷത്തുനിന്നു വിദേശകാര്യ മന്ത്രി, ദേശീയ സുരക്ഷ ഉപദേഷ്ടാവ്, മുതിർന്ന ഉദ്യോഗസ്ഥർ എന്നിവർ പങ്കെടുത്തു.
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ് വാക്സിനേഷൻ ഗുണഭോക്താക്കൾ
ന്യൂഡൽഹി, മാർച്ച് 19, 2021
കോവിഡ്-19 വാക്സിൻ അഡ്മിനിസ്ട്രേഷനെക്കുറിച്ചുള്ള ദേശീയ വിദഗ്ധ സംഘത്തിന്റെ  ശുപാർശ പ്രകാരം താഴെ പറയുന്ന വിഭാഗങ്ങൾക് വാക്സിനേഷന് അർഹതയുണ്ട്:
ആരോഗ്യ പ്രവർത്തകർ, മുൻനിര പോരാളികൾ, 60 വയസും അതിൽ കൂടുതലുമുള്ള വ്യക്തികൾ, 45 മുതൽ 59 വയസ്സ് വരെ പ്രായമുള്ള മറ്റു നിർദിഷ്ട ഗുരുതര രോഗമുള്ള വ്യക്തികൾ എന്നിവരാണ് അവർ.
വാക്സിനേഷനായുള്ള രജിസ്ട്രേഷൻ കോ-വിൻ 2.0 പോർട്ടൽ/വെബ്സൈറ്റ് വഴിയോ ആരോജ്യസെതു ആപ്പ് വഴിയോ ചെയ്യാം.
ഓൺലൈൻ രജിസ്ട്രേഷനായി ഇനിപ്പറയുന്ന ഏതെങ്കിലും ഫോട്ടോ ഐഡന്റിറ്റി രേഖകൾ പൗരന്മാർക്ക് ഉപയോഗിക്കാം: ആധാർ കാർഡ്, ഇലക്ടറൽ ഫോട്ടോ ഐഡന്റിറ്റി കാർഡ്, പാസ്പോർട്ട്, ഡ്രൈവിംഗ് ലൈസൻസ്, പാൻകാർഡ്, എൻപിആർ സ്മാർട്ട് കാർഡ്, ഫോട്ടോയോടുകൂടിയ പെൻഷൻ രേഖ എന്നിവയാണ് അവ.
ഓൺലൈൻ രജിസ്ട്രേഷൻ സമയത്ത് കോവിഡ് വാക്സിനേഷൻ കേന്ദ്രം തിരഞ്ഞെടുക്കാൻ ഗുണഭോക്താക്കളെ അനുവദിക്കുന്ന വ്യവസ്ഥ കോ-വിൻ 2.0 ന് ഉണ്ട്.
2021 മാർച്ച് 15 ലെ കണക്കനുസരിച്ച് മൊത്തം 3.05 കോടി ഗുണഭോക്താക്കൾ കോ-വിൻ 2.0 പോർട്ടലിൽ രജിസ്റ്റർ ചെയ്തിട്ടുണ്ട്.
45 മുതൽ 59 വയസ്സുവരെയുള്ള പൗരന്മാരുടെ വാക്സിനേഷൻ അർഹത നിർണ്ണയിക്കുന്നതിനുള്ള 20 നിർദ്ദിഷ്ട ഗുരുതര രോഗങ്ങളുടെ പട്ടിക: കേന്ദ്ര ആരോഗ്യ കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ലോക്സഭയിൽ രേഖാമൂലം അറിയിച്ചതാണ് ഇക്കാര്യം .
RRTN/SKY
(Visitor Counter : 104